উ: ‘সাইরাট’ আইকনিক ছবি। প্রথম বার যখন দেখেছিলাম, আমার উপর গভীর প্রভাব পড়েছিল ছবিটার। কর্ণ জোহর মা, বাবা আর আমার জন্য স্পেশ্যাল স্ক্রিনিংয়ের ব্যবস্থা করেছিলেন। ছবিটা শেষ হওয়ার পর আমি খুব এক্সাইটেড ছিলাম, কারণ তখনও ছবিটার প্রভাব ছিল আমার উপর। মা আর বাবা তো কান্নাকাটি শুরু করে দিয়েছিলেন। কিন্তু দু’জনেই খুব খুশি ছিলেন যে, আমি এই ছবিটা করব। ছবির শুটিংয়ের সময় কোনও চাপ আলাদা ভাবে আমি অনুভব করিনি। জানতাম প্রথম ছবির সব অভিজ্ঞতা, অনুভবই আজীবন আমার কাছে গচ্ছিত থাকবে।